Tienerbruid smeek pa hartroerend in brief om haar nie te laat trouArgieffoto “Pappa, ek wil nog glad nie trou nie,” skryf ’n 13-jarige Indiese meisie hartroerend, maar vergeefs, aan haar pa. “Ek het vroeër ’n eed afgelê dat ek nie sal trou voordat ek 18 is nie. Ek wil nie voor dit trou nie. Pappa gaan my tog seker nie nou steeds aan ’n ander man gee nie? Waarom doen pappa dit?” Maar Duli Hembrom se pa het vasgestaan en op kritiese medianavrae bloot gesê hoe jonger ‘n meisie in die huwelik tree, hoe beter is haar kanse om ’n goeie man te kry. Uit die gebied waar sy woon, word sowat 40 persent van die meisies as minderjariges as bruide aangebied. Die brief is aan haar skoolhoof gegee nadat sy nie daarin kon slaag om haar ouers van hul planne te laat afsien nie. Bronne: De Standaard, MailOnline